Národný park Iguaçu

Národný park Iguaçu je národný park v brazílskom štáte Paraná. Známy je najmä vďaka rovnomenným vodopádom Iguaçu (s prietokom okolo 1000 m³/s, čiastočne ležia aj v Argentíne) a vzácnym druhom divokej zvere (najmä výskytu ohrozených druhov vtáctva). 

Park bol vyhlásený v roku 1939 a v roku 1986 bol zaradený na zoznam svetového dedičstva UNESCO, v rokoch 1996 – 2001 bol aj na  zozname svetového dedičstva v ohrození. 

Rozloha parku Iguaçu je 1 852 km². Rovnako ako Brazília i Argentína zriadila na svojom území okolo vodopádov národný park - Národný park Iguazú. Ten má rozlohu 550 km² a je od roku 1984 tiež zapísaný na zozname svetového dedičstva UNESCO. Okolo vodopádov je teda chránené územie o súhrnnej rozlohe 2 402 km² na oboch brehoch rieky.

Iné projekty

Externé odkazy 
 Stránka UNESCO 
 Oficiálna stránka

Zdroj 
 

Lokality Svetového dedičstva v Brazílii
Národné parky v Brazílii